Document ID: /roh_data/filtered/fineweb-2-filterrobots_roh.jsonl.gz/14321

Open Air Lumnezia e Chapella èn naschids cun bler idealissem
Entschiet han omadus open airs sin iniziativa d'insaquants giuvenils e sut cundiziuns mudestas ils onns 80 dal tschientaner passà. Per bleras gruppas rumantschas sco era da l'ulteriur Grischun eran ed èn ils dus open airs ina buna plattafurma da pudair sa preschentar a la publicitad. Senza voluntaris n'avessan ils open airs dentant mai pudì exister uschè ditg. Ils dus open airs Lumnezia e Chapella èn entant sa sviluppads a moda fitg differenta.
Chapella Open Air
L’open air a Chapella è vegnì realisà l’emprima giada il 1981. Chapella è il num d’ina fracziun da la vischnanca da S-Chanf en Engiadina Ota. Il festival vegn organisà amez la natira alpina. La tribuna vegn installada gist sper la baselgia da Chapella. Ils visitaders sa chattan tranter prada e guaud.
Sper la musica ch’è l’element principal da l’open air Chapella vegn era purschì ina infrastructura per campers e surtut per famiglias cun uffants. Tar insiders vala il festival da musica sco open air da cult.
Quest onn avra l’open air Chapella sia portas l’emprima fin d’emna d’avust per la 35avla giada.
Open Air Lumnezia
Mintgamai il fanadur vegn organisà a Degen l’Open Air Lumnezia. Da sias uras il 1985 era l’emprim open air en Lumnezia anc vegnir fatg sur Vattiz si Davos Munts avant 700 visitaders. Ozendi visitan onn per onn da quai da 13’000 fans l’Open Air Lumnezia.
Il 2008 hai dà ina fasa da crisa tar l’Open Air Lumnezia. Igl event ha scrit cifras cotschnas. Claudine Cavegn dal comité d’organisaziun aveva dà pled e fatg a Paula Nay en il Radio Rumantsch: